แนวโน้มหุ้นลุ้นรีบาวน์ตามภูมิภาค
นักวิเคราะห์ฯประเมินตลาดหุ้นไทยวันนี้คาดว่าดัชนีรีบาวน์ในช่วงสั้นหลังเมื่อวานลงแรง ยังมีความกังวลกรณี คิวอี-เศรษฐกิจจีน
29 ต.ค. 2565

นักวิเคราะห์ฯประเมินตลาดหุ้นไทยวันนี้คาดว่าดัชนีรีบาวน์ในช่วงสั้นหลังเมื่อวานลงแรง ยังมีความกังวลกรณี คิวอี-เศรษฐกิจจีน
นายณาศิส ประเสริฐกุล รองผู้อำนวยการฝ่ายกลยุทธ์การลงทุน บล.เกียรตินาคิน กล่าวว่า ตลาดหุ้นไทยวันนี้มีแนวโน้มที่ดัชนีจะมีการรีบาวน์ในช่วงสั้น หลังจากเมื่อวานดัชนีปรับตัวลงแรง ซึ่งเป็นไปตามตลาดหุ้นอื่นในภูมิภาคเอเชียที่ช่วงเช้าดัชนีรีบาวน์กลับเป็นบวก รับแรงหนุนผลประกอบการบริษัทจดทะเบียนในสหรัฐฯไตรมาส 2/56 ออกมาดี ทำให้ดัชนีดาวโจนส์เมื่อคืนนี้ปิดในแดนบวก
นอกจากนี้ ยังมีปัจจัยบวกจากการได้ข้อสรุปเกี่ยวกับเงินกู้ของกรีซ ซึ่งเป็นอีกแรงที่ช่วยหนุนตลาด 
อย่างไรก็ตามในระยะยาว ยังมีความกังวลเกี่ยวกับการลดขนาดและยกเลิกมาตรการ QE ในสหรัฐฯ และความกังวลตัวเลข GDP ของจีนที่คาดว่าออกมาต่ำกว่าที่ตลาดคาดไว้ ซึ่งต้องติดตามในสัปดาห์หน้า พร้อมให้แนวต้าน 1,430 จุด แนวรับ 1,380 จุด